CELEX: C2005/217/44
Language: et
Date: 2005-09-03 00:00:00
Title: Euroopa Kohtu (teine koda) 14. juuli 2005. aasta määrus kohtuasjas C-52/04 (Bundesverwaltungsgericht'i eelotsusetaotlus): Personalrat der Feuerwehr Hamburg versus Leiter der Feuerwehr Hamburg (Kodukorra artikli 104 lõige 3 — Sotsiaalpoliitika — Töötajate tööohutuse ja töötervishoiu kaitse — Direktiivid 89/391/EMÜ ja 93/104/EÜ — Kohaldamisala — Tuletõrje- ja päästeamet — Kaasaarvamine — Tingimused)

3.9.2005   
            
            
               ET
            
            
               Euroopa Liidu Teataja
            
            
               C 217/23
            
         
      EUROOPA KOHTU
   
   (teine koda)
   14. juuli 2005. aasta määrus
   kohtuasjas C-52/04 (Bundesverwaltungsgericht'i eelotsusetaotlus): Personalrat der Feuerwehr Hamburg versus Leiter der Feuerwehr Hamburg (1)
   
   (Kodukorra artikli 104 lõige 3 - Sotsiaalpoliitika - Töötajate tööohutuse ja töötervishoiu kaitse - Direktiivid 89/391/EMÜ ja 93/104/EÜ - Kohaldamisala - Tuletõrje- ja päästeamet - Kaasaarvamine - Tingimused)
   (2005/C 217/44)
   Kohtumenetluse keel: saksa
   Kohtuasjas C-52/04, mille esemeks on EÜ artikli 234 alusel Bundesverwaltungsgericht'i (Saksamaa) 17. detsembri 2003. aasta otsusega esitatud eelotsusetaotlus, mis saabus Euroopa Kohtusse 10. veebruaril 2004, menetluses Personalrat der Feuerwehr Hamburg v. Leiter der Feuerwehr Hamburg, tegi Euroopa Kohus (teine koda), koosseisus: koja esimees C. W. A. Timmermanns, kohtunikud C. Gulmann, R. Schintgen (ettekandja), J. Makarczyk ja J. Klučka; kohtujurist: D. Ruiz-Jarabo Colomer, kohtusekretär: R. Grass, 14. juulil 2005 määruse, mille resolutiivosa on järgmine:
   Nõukogu 12. juuni 1989. aasta direktiivi 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta, artiklit 2 ning nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte, artikli 1 lõiget 3 tuleb tõlgendada nii, et:
   
               —
            
            
               põhikohtuasjas käsitletud tuletõrje- ja päästeameti tegevus kuulub üldjuhul nimetatud direktiivide kohaldamisalasse ning sellest tulenevalt on üldjuhul direktiivi 93/104 artikli 6 lõikega 2 vastuolus ületada sätestatud 48tunnise iganädalase maksimaalse tööaja, sealhulgas valveaeg, ülempiiri;
            
         
               —
            
            
               nimetatud ülempiiri ületamine on siiski võimalik sellise raskuse ja ulatusega erandlikel asjaoludel, mille korral peab avalike huvide, nagu avalik kord, rahva tervis ja avalik julgeolek, tagamine olema ajutiselt eelistatud tuletõrje- ja päästeameti töötajate tööohutuse ja töötervishoiu tagamise ees; ka sellisel juhul tuleb võimaluse piires järgida direktiivi 89/931 eesmärke.
            
         
      (1)  ELT C 94, 17.4.2004.